Buffy, vampyyrintappaja
Buffy, vampyyrintappaja ("Buffy the Vampire Slayer") on yhdysvaltalainen televisiosarja, jota tuotettiin vuodesta 1997 vuoteen 2003 yhteensä seitsemän kautta ja 144 jaksoa. Sarja perustuu samannimiseen elokuvaan vuodelta 1992. Elokuvan ja sarjan loi käsikirjoittaja-ohjaaja Joss Whedon, joka on jatkanut "Buffyn" tarinaa myös sarjakuvamuodossa. Sarjaa tuotti hänen tuotantoyhtiönsä Mutant Enemy.
Jules Feiffer
Jules Ralph Feiffer (s. 26. tammikuuta 1929 The Bronx, New York) on yhdysvaltalainen pilapiirtäjä, romaani- ja näytelmäkirjailija sekä elokuvakäsikirjoittaja, joka tunnetaan parhaiten pitkään jatkuneesta sarjakuvastaan "Feiffer". Hänen tuotantoonsa kuuluu yli 35 kirjaa, näytelmää ja elokuvakäsikirjoitusta. Vuonna 1986 hän voitti Pulitzer-palkinnon poliittisista pilapiirroksistaan The Village Voice -lehdessä.